אני מרשיעה את הנאשם על פי הודאתו בעבירה המיוחסת לו בכתב האישום.
הנאשם הורשע לאחר שבחר להודות בעבירה של נהיגה בשכרות.
ביום 12.11.10 בשעה 00:50 ברח' המסגר בת"א, נהג הנאשם ברכב כאשר הוא שיכור וכאשר בליטר אוויר נשוף נמצאו 355 מיקרו גרם אלכוהול.
הנאשם נוהג משנת 2008 אין בעברו הרשעות קודמות.
התובע עותר לעונש של מאסר על תנאי, פסילה בפועל, פסילה על תנאי וקנס.
מנגד, מבקש הנאשם התחשבות ביהמ"ש בהודאה בהזדמנות הראשונה, בחרטה, בנסיבותיו האישיות.
סעיף 39 א לפקודת התעבורה קובע פסילת מינימום שלא תפחת משנתיים ימים.
בנסיבות מיוחדות שתרשמנה, רשאי ביהמ"ש להורות על קיצור התקופה.
הודאתו של הנאשם בהזדמנות הראשונה, חרטתו, נסיבותיו האישיות. אישיותו הנורמטיבית כפי שבאה לידי ביטוי בשירותו בצה"ל. התחייבותו שלא לשוב לסורו. העדר עבר תעבורתי.
קנס בסך 400 ש"ח או 4 ימי מאסר תמורתם.
הקנס ישולם ב- 4 תשלומים חודשים שווים ורצופים החל מיום 1.5.11.
במידה והקנס או שיעור משיעוריו לא ישולמו במועד, תעמוד היתרה לפרעון מיידי.
אני פוסלת את הנאשם מלקבל או מלהחזיק רשיון נהיגה לתקופה של 360 ימים. ללא ניכוי פסילה מנהלית.
אני פוסלת את הנאשם מלקבל או מלהחזיק רשיון נהיגה לתקופה של 6 חודשים, וזאת על תנאי למשך 3 שנים.
הנאשם יחתום על התחייבות בסך 10,000 ₪ להימנע תוך 3 שנים מעבירות של נהיגה בשכרות, תחת השפעת משקה משכר או בעת פסילה.